Document ID: /roh_data/filtered/Bilingualer_Corpus_interleaved-it-rm.jsonl.gz/1288

This is a text translated from Italian to Rumantsch Grischun.
Il Governo licenzia il messaggio relativo alla nuova legge sulla veterinaria

Con la revisione totale della legge cantonale sulla veterinaria, da un lato il diritto cantonale viene adeguato al diritto federale modificato e dall'altro vengono posti nuovi accenti in alcuni settori. Il Governo ha per esempio inserito nella legge misure efficaci contro i cani pericolosi. Vengono ridisciplinate anche le professioni veterinarie. Si deve infine garantire l'attuazione della professionalizzazione del servizio veterinario richiesta dal diritto federale. Il Governo ha licenziato il relativo messaggio a destinazione del Gran Consiglio, che discuterà l'affare nella sessione di agosto.

La nuova legge sulla veterinaria prevede la possibilità di sottoporre i cani che presentano anomalie nel comportamento ad un test comportamentale. Se un cane viene classificato come pericoloso le autorità possono adottare le misure necessarie. Entrano in considerazione ad esempio l'obbligo del guinzaglio o della museruola. In caso di cani particolarmente pericolosi può però essere ordinato anche l'abbattimento. I detentori di cani possono inoltre essere obbligati a seguire corsi di formazione o a stipulare un'assicurazione di responsabilità civile.

Il Governo rinuncia invece a vietare in generale determinate razze di cani. Non tutti i cani di una determinata razza sono infatti necessariamente pericolosi. Viceversa però, anche l'appartenenza ad una "razza non pericolosa" non significa che il cane sia innocuo.

Con la nuova legge viene inoltre disciplinato in modo più dettagliato l'esercizio delle professioni veterinarie. Le persone senza laurea universitaria in veterinaria, come i guaritori di animali, i veterinari omeopati o gli specialisti in psicologia animale, devono comprovare di disporre di determinate conoscenze di base. Devono ad esempio essere in grado di riconoscere le epizoozie e conoscere la legislazione in materia, ad esempio sulla protezione degli animali e sulle epizoozie. La loro attività è soggetta ad autorizzazione e prima di iniziarla devono dimostrare le loro conoscenze di base.

Il diritto federale attribuisce continuamente al servizio veterinario nuovi compiti e pone agli organi ufficiali sempre nuove esigenze. Negli ultimi anni i requisiti posti alla formazione e all'esperienza pratica degli organi ufficiali sono costantemente aumentati. La legge sulla veterinaria consente di tenere il passo con questo sviluppo e di adeguare l'organizzazione alle mutate esigenze.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 29.06.2007

La regenza deliberescha la missiva tar la nova lescha davart ils fatgs veterinars

Cun la revisiun totala da la lescha chantunala davart ils fatgs veterinars vegn d'ina vart adattà il dretg chantunal al dretg federal modifitgà. Da l'autra vart vulan ins metter novs accents en intgins secturs. Uschia ha la regenza integrà en la lescha mesiras effizientas cunter chauns privlus. Er las professiuns da la tgira da la sanadad d'animals vegnan regladas da nov. La finala duai vegnir garantì er vinavant che la professiunalisaziun dal servetsch veterinar che vegn pretendida en il dretg federal vegnia er realisada. La regenza ha deliberà la missiva correspundenta al cussegl grond. Quel vegn a tractar la fatschenta durant la sessiun d'avust.

En la nova lescha davart ils fatgs veterinars èsi previs che chauns cun in cumportament extraordinari stoppian vegnir suttamess ad in test da cumportament. Sch'in chaun vegn classifitgà sco privlus, pon las autoritads ordinar las mesiras necessarias. En consideraziun vegn per exempel l'obligaziun da tegnair chauns a la tschinta u d'als metter si in buccarè. Tar chauns fitg privlus poi dentant perfin vegnir ordinà d'als mazzar. Ultra da quai pon possessuras e possessurs da chauns vegnir obligads da frequentar curs d'instrucziun u da far in'assicuranza da responsabladad.

La regenza desista dentant da scumandar generalmain tschertas razzas da chauns. Tut ils chauns d'ina tscherta razza na ston numnadamain betg esser a priori chauns privlus. En il cas cuntrari na stoi er betg esser ch'in chaun d'ina "razza innocenta" saja en mintga cas er in chaun innozent.

Cun la nova lescha vegn ultra da quai reglà pli detagliadamain davart il pratitgar professiuns da la tgira da la sanadad d'animals. Persunas senza in certificat universitar veterinar, sco per exempel guariturs d'animals, omeopats d'animals u psicologs d'animals ston cumprovar tschertas enconuschientschas fundamentalas. Ellas ston percorscher epidemias d'animals ed enconuscher la legislaziun respectiva per exempel en il sectur da la protecziun dals animals e da las epidemias d'animals. Lur activitad basegna ina permissiun, ed avant che cumenzar lur activitad ston ellas cumprovar lur enconuschientschas fundamentalas cun in certificat.

Il dretg federal transferescha adina puspè novas incumbensas al servetsch veterinar e fa adina novas pretensiuns als organs uffizials. Uschia èn las pretensiuns da scolaziun e d'experientscha pratica dals organs uffizials creschidas ils ultims onns cuntinuantamain. La lescha davart ils fatgs veterinars pussibilitescha da tegnair pass cun il svilup e d'adattar l'organisaziun als basegns midads.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 29.06.2007